Diari Oficial de la Generalitat Valenciana


Sumari del DOGV 5292, del 30-06-2006 (2006/7108)

Informació pública de l'ocupació directa de terrenys destinats a vials de l'entorn de l'Institut Lloixa, a l'àmbit del SUNP, denominat Villós, de Sant Joan d'Alacant.
----------------------------------------------------------------------------------------------------------------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7108


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'ocupació directa de terrenys destinats a vials de l'entorn de l'Institut Lloixa, a l'àmbit del SUNP, denominat Villós, de Sant Joan d'Alacant. [2006/A7108]  
L'11 de març de 2003, la Comissió Territorial d'Urbanisme acorda aprovar definitivament l'homologació i el pla parcial del sòl urbà no programat (SUNP) al costat del sector Lloixa, Torrebonanza i SUP-6, del municipi de Sant Joan d'Alacant, que es publica en el Butlletí Oficial de la Província número 43, de 21 de febrer de 2004.   
Dins de l'àmbit esmentat hi ha terrenys dotacionals (destinats a la construcció de vials i aparcament), que tenen una extensió de 19157,71 metres quadrats, dels quals cal disposar per a dur a terme l'actuació prevista.  
Per a la connexió del serveis (aigua potable, energia, clavegueram,.) a l'entorn de l'Institut Lloixa, les obres del qual estan finalitzant, i l'obertura de nous vials que hi garantisquen l'accés, en este àmbit pertoca dur a terme l'ocupació directa dels terrenys esmentats, procediment que permet ocupar els terrenys dels particulars, sense minvar-ne els drets.  
Atés el que disposen els articles 186, 187 i concordants de la LUV, i el que disposa el Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, que desplega la LUV, en els articles 437 a 441.   
Atés que, quant a la reserva d'aprofitament de les parcel·les de sòl urbanitzable i urbà afectades per l'ocupació directa dels vials de l'entorn de l'Institut Lloixa en SUNP Villós, este es materialitzarà en la mateixa unitat d'execució a la qual pertanyen els terrenys (SUNP, al costat del sector Lloixa, Torrebonanza i SUP-6, denominat Villós).  
Que als propietaris particulars de sòl urbanitzable els correspon un aprofitament en unitats equivalent al 90% de l'aprofitament tipus.  
Que, aprovada definitivament l'homologació i el pla parcial del SUNP per la CTU en data 11 de març de 2003 i publicat en el Butlletí Oficial de la Província número 43, de 21 de febrer de 2004, figura l'aprofitament tipus 0,2246.  
Que a las parcel·les indicades com a sòl urbà se'ls aplica el 100% de l'aprofitament tipus.  
Mitjançant la Resolució de l'Alcaldia de 2 de juny de 2006, s'ha adoptat l'acord següent:   
Primer  
Iniciar l'expedient d'ocupació directa dels terrenys, de propietat privada, considerats en el pla parcial SUNP al costat del sector Lloixa, Torrebonanza i SUP.6, denominat Villós, com a dotacionals, tenint per implícita la declaració d'utilitat pública i de necessitat d'ocupació d'aquells.  
Segon  
Aprovar inicialment la relació dels següents propietaris, béns i drets afectats i que estan subjectes a este expedient d'ocupació directa:  
Tercer  
Notificar el present acord a les persones interessades i publicar-lo en el Diari Oficial de la Generalitat, perquè hi puguen formular al·legacions i rectificacions, si pertoca, de superfícies i/o titularitats de les parcel·les afectades; així com per a la delimitació d'altres drets, a les persones propietàries indicades, a les quals s'atorgarà un termini d'audiència d'un mes.  
Quart  
Notificar-lo al Registre de la Propietat, i sol·licitar-li un certificat de domini i càrregues de les finques afectades així com l'assentament d'iniciació de l'expedient d'ocupació directa.  
Cinqué  
Finalitzat el termini d'audiència, resoldre les al·legacions, aprovar definitivament la corresponent relació de propietaris, béns i drets afectats, i materialitzar l'ocupació estenent-ne l'acta.  
Sisé  
De les actuacions realitzades en el dispositiu anterior, expedir a favor dels propietaris dels terrenys ocupats un certificat de la superfície ocupada i aprofitaments urbanístics. Una còpia del certificat, acompanyat del plànol i de la fitxa de l'aprofitament, es trametrà al Registre de la Propietat per a inscriure la superfície ocupada a favor de l'administració i, de conformitat amb l'apartat 3.B) de l'article 187 de la LUV, s'obrirà un foli registral independent a l'aprofitament urbanístic corresponent a la finca ocupada segons el certificat, i al foli esmentat es traslladaran les inscripcions de domini i la resta de drets reals vigents sobre la finca amb anterioritat a l'ocupació.  
Sant Joan d'Alacant, 5 de juny de 2006.. El regidor delegat d'Urbanisme: Manuel Giménez Albero.